तेलंगाना के भदाद्रि में महिला बह गई, मुलुगु में वॉटर फॉल पर फंसे 160 टूरिस्ट रेस्क्यू
Monsoon Rainfall Tracker State Wise Update; Heavy rain alert in Delhi, Punjab, Himachal and Gujarat; मुंबई में गुरुवार को मौसम विभाग ने रेड अलर्ट जारी किया है। जिसके चलते मुंबई के सरकारी और निजी स्कूल-कॉलेजों को 27 जुलाई के लिए बंद कर दिया गया है।
दिल्ली, पंजाब, हिमाचल और गुजरात समेत उत्तर-पश्चिम राज्यों में इस मानसून जमकर बारिश हो रही है। दिल्ली में अब तक सामान्य से 45% अधिक बारिश हुई है। वहीं गुजरात में 90% से ज्यादा पानी बरसा है।
महाराष्ट्र, आंध्र प्रदेश, तेलंगाना में जमकर बारिश हो रही है। हालांकि सबसे ज्यादा प्रभावित राज्य तेलंगाना है। यहां के कई जिलों में 15 फीट तक पानी भर गया है।
तेलंगाना के भदाद्रि कोट्‌टागुदम जिले में एक महिला पुल पार करते समय बह गई। वहीं, मुलुगु में मुटियाला धारा जल प्रपात के पास फंसे 160 टूरिस्ट्स को NDRF ने रेस्क्यू किया।
मुंबई समेत पूरे महाराष्ट्र में गुरुवार को मौसम विभाग ने रेड अलर्ट जारी किया है। इसके चलते मुंबई के सरकारी और निजी स्कूल-कॉलेजों को 27 जुलाई के लिए बंद कर दिया गया है।
उत्तराखंड और हिमाचल प्रदेश में अगले 3 दिन के लिए ऑरेंज अलर्ट जारी किया गया है। हिमाचल के शिमला, सिरमौर, सोलन, ऊना समेत 9 जिलों में भारी बारिश के साथ लैंडस्लाइड का खतरा जताया गया है।
अगले 24 घंटे कैसे रहेंगे…
इन राज्यों में तेज बारिश होगी: जम्मू-कश्मीर, पंजाब, हिमाचल, हरियाणा, महाराष्ट्र, उत्तराखंड, उत्तर प्रदेश, राजस्थान, मध्यप्रदेश, गुजरात, महाराष्ट्र, गोवा, कर्नाटक, तमिलनाडु, आंध्र प्रदेश, तेलंगाना, छत्तीसगढ़, ओडिशा, पश्चिम बंगाल, असम, अरुणाचल प्रदेश।
इन राज्यों में हल्की बारिश होगी: झारखंड और मेघालय में बिजली चमकने के साथ हल्की बारिश हो सकती है।
बारिश की संभावना नहीं: केरल, तमिलनाडु और पूर्वी उत्तर प्रदेश में बारिश की संभावना नहीं है।
अलग-अलग राज्यों से मानसून की तस्वीरें...
अन्य राज्यों में मौसम का हाल...
मध्यप्रदेश: नर्मदापुरम में निचले इलाकों में पानी भरा, भोपाल में भी बारिश; आज आधे MP में अलर्ट
मध्यप्रदेश में गुरुवार को भोपाल, इंदौर, उज्जैन और नर्मदापुरम संभाग के जिलों में भारी बारिश का अलर्ट है। भोपाल में सुबह 4 से 5 बजे के बीच तेज बारिश हुई। नर्मदापुरम में भी सुबह 4 बजे से रुक-रुक कर पानी गिर रहा है। 4 घंटे में 2 इंच से ज्यादा पानी गिरने से निचले इलाकों में पानी भर गया। पूरी खबर यहां पढ़ें...
छत्तीसगढ़: 18 जिलों में जमकर बरसेंगे बादल, रायपुर, दुर्ग सहित कई जिलों में अगले दो दिन भारी बारिश की चेतावनी
छत्तीसगढ़ के 18 जिलों में भारी बारिश का अलर्ट जारी किया गया है। मौसम विभाग की माने तो बंगाल की खाड़ी में मानसून की दिशा में बदलाव आया है। इसके कारण 24 घंटे तक लगातार बारिश की संभावना है। 8 जिलों में रेड अलर्ट जारी किया गया है। पूरी खबर यहां पढ़ें...
उत्तर प्रदेश: पश्चिमी UP में 30 जुलाई तक जारी रहेगी बरसात; नोएडा में आज भी सभी स्कूल बंद
पश्चिमी UP में मूसलाधार बारिश फिर शुरू हो गई है। वहीं, आज भी मौसम विभाग ने 36 जिलों के लिए भारी बारिश का अलर्ट जारी किया है। पश्चिमी UP में 30 जुलाई तक बारिश का दौर जारी रहेगा। नोएडा में 12वीं तक के स्कूल आज भी बंद हैं। पूरी खबर यहां पढ़ें...
राजस्थान: बीकानेर में 7 इंच से ज्यादा बारिश, कॉलोनियां डूबीं; आज भी कई जिलों में तेज बारिश का अलर्ट
राजस्थान में इस सीजन मानसून अब तक मेहरबान रहा है। बुधवार देर शाम बीकानेर, जयपुर, जोधपुर, भरतपुर संभाग के कई जिलों में भारी बरसात हुई। वहीं, मौसम विशेषज्ञों के मुताबिक आज भी राज्य के कई जिलों में तेज बारिश हो सकती है। पूरी खबर यहां पढ़ें...
हरियाणा: 16 जिलों में बारिश का अलर्ट, बीमारियां फैलने का खतरा बढ़ा
हरियाणा में मानसून एक्टिव होने से बारिश को लेकर अभी कोई राहत मिलने के आसार नहीं दिखाई दे रहे हैं। मौसम विभाग ने सूबे में 31 जुलाई तक बारिश होने का अलर्ट जारी किया है। सूबे के 16 जिलों में आज भी बारिश होने का ऑरेंज अलर्ट है। पूरी खबर यहां पढ़ें...
पंजाब: 3 जिलों में बारिश का अलर्ट, फाजिल्का के 22 गांवों में बाढ़ 
पंजाब के सभी जिलों में आज बारिश होने के आसार हैं। मौसम विभाग के अलर्ट के बाद माझा के अमृतसर, गुरदासपुर और पठानकोट में गरज के साथ बारिश हो रही है। पंजाब में बारिश सामान्य रहने के अनुमान हैं, लेकिन हिमाचल में बारिश के बाद एक बार फिर नदियों में पानी बढ़ने की संभावनाएं जताई जा रही है। पूरी खबर यहां पढ़ें...
हिमाचल में 48 घंटे बारिश का ऑरेंज अलर्ट:8 जिलों में चेतावनी; 5361 करोड़ की संपत्ति तबाह
मौसम विज्ञान केंद्र शिमला ने आज व कल के लिए भारी बारिश का ऑरेंज अलर्ट जारी किया है। अगले 48 घंटे के दौरान चंबा, कांगड़ा, शिमला, कुल्लू, मंडी, बिलासपुर, सोलन व सिरमौर जिले में भारी बारिश हो सकती है। इस दौरान कुछेक स्थानों पर बादल फटने जैसी घटनाएं भी हो सकती है। पढ़ें पूरी खबर...